open-index/open-wikipedia-markdown huggingface dataset:
Lapinkastikka

**Lapinkastikka** (*Calamagrostis lapponica*) on monivuotinen kastikoiden sukuun kuuluva heinä.

## Ulkonäkö ja koko
Lapinkastikka kasvaa 50–100 senttimetriä korkeaksi. Haaraton korsi on kaksi- tai harvoin kolmenivelinen. Lehdet ovat hyvin pitkäsuippuisia, keskeltä leveämpiä ja karheita. Lehtilapa on 2–4 mm leveä, kalju tai joskus karvainen ja sen laidat ovat ylöskiertyneet. Lehden kieleke on noin 3 mm ja tylppä. Kukinto on monihaarainen, leveän sukkulamainen röyhy. Väriltään röyhy vaihtelee vaaleanruskeasta tummansinipunaisenruskeaan, ja on kooltaan 5–13 x 2–3 cm. Kapeanpuikeat kaleet ovat 5 mm pitkiä. Tähkylät ovat 3–8 mm pitkiä ja yksikukkaisia. Ulkohelve on sisähelvettä pidempi mutta vähän kaleita lyhyempi. Ulkohelpeen tyvellä olevat karvat ovat lähes kaleiden pituisia. Laji kukkii Suomessa heinä-elokuussa.

Lapinkastikan heteen ponnet ovat keltaisia mutta huonosti kehittyneitä ja avautumattomia. Tämä johtuu siitä, että laji on apomiktinen eli se ei tarvitse tuulipölytystä jyvän muodostamiseen.

Tutkijat pitävät lapinkastikkaa risteymäsyntyisenä heinänä.

## Levinneisyys
Nimensä mukaisesti lapinkastikka on pohjoinen laji. Sitä tavataan Norjan, Ruotsin ja Suomen keski- ja pohjoisosissa, Kuolan niemimaalla, Uralin alueella, Pohjois- ja Itä-Siperiassa, Alaskassa sekä Kanadassa.

Suomessa lapinkastikkaa tavataan pohjoisen suunnalta Pohjois-Savon korkeudelle saakka. Selkeästi yleisin laji on kuitenkin Pohjois-Lapissa.

## Elinympäristö
Lapinkastikka kasvaa kuivissa ja tuoreissa kangasmetsissä, tunturikankailla, korpien ja lettorämeiden mättäillä, kallioilla ja hiekkaisilla tienvarsilla. Kasvustot ovat usein pieniä.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* 

### Viitteet

## Aiheesta muualla
* Kasviatlas 2022: Lapinkastikan (''Calamagrostis lapponica'') levinneisyys Suomessa.
* Pinkka – Lajintuntemuksen oppimisympäristö: Lapinkastikka (''Calamagrostis lapponica'')
* ITIS: ''Calamagrostis lapponica'' 
* United States Department of Agriculture (USDA): ''Calamagrostis lapponica''
Carlos Clarens

**Carlos Clarens** (1930–1987) oli kuubalaissyntyinen elokuvahistorioitsija.

Clarens syntyi Havannassa, ja hän opiskeli arkkitehtuuria Havannan yliopistossa. Pian valmistumisensa jälkeen Clarens muutti Pariisiin, missä opiskeli arkkitehtuuria ja kieliä. Hänen innostuksensa elokuvia kohtaan meni kuitenkin arkkitehtuurin edelle, ja hän pääsi ranskalaisohjaajien Jacques Demyn ja Robert Bresson tuotantoavustajiksi.

New Yorkiin Clarens muutti 1956. Hän kirjoitti uransa aikana teoksia elokuvista. Hänen kirjoihinsa kuuluvat *An Illustrated History of the Horror Film* ja *Crime Movies*. Clarens osasi sujuvasti useita kieliä, ja hän teki moniin elokuviin englanninkielisiä tekstityksiä.

## Lähteet
Aaro Heikkinen

**Aaro Eerik Heikkinen** (23. syyskuuta 1907 Vehmersalmi – 23. toukokuuta 1981) oli suomalainen jalkapalloilija ja jalkapallovalmentaja. 

## Pelaajaura
Heikkinen aloitti uransa Kuopion Palloseurassa 1920-luvun lopulla ja pelasi 1940-luvulle saakka. Hän edusti seuraa 186 virallisessa ottelussa ja teki 126 maalia. Heikkinen ei kuitenkaan ikinä päässyt maajoukkueeseen tai pääsarjaan pelaajana, sillä KuPS nousi pääsarjaan ensimmäistä kertaa vasta vuonna 1947. 

## Valmentajaura
Vuonna 1945 Heikkinen aloitti KuPS:n päävalmentajana. Hän nosti KuPSin historiansa ensimmäistä kertaa pääsarjaan. Ensimmäinen pääsarjakausi Heikkisen alaisuudessa päättyi putoamiseen. Heikkinen kuitenkin nosti joukkueen takaisin pääsarjaan heti seuraavana vuonna. Tästä noususta ja Heikkisen aikakaudesta alkoi KuPSin historian menestyksekkäin jakso, joka kesti ennätykselliset 44 kautta, sillä seura pysyi pääsarjassa yhtäjaksoisesti vuoteen 1992 asti. Hänen alaisuudessaan seura voitti ensimmäisen Suomen-mestaruutensa kaudella 1956. Seuraavan kauden jälkeen Heikkinen lopetti seuran päävalmentajan toimet. Hän teki paluun päävalmentajaksi kausiksi 1961–1965 ja valmensi KuPS:n parhaimmillaan hopealle.

Heikkinen on yksi KuPSin historian menestyksekkäimmistä valmentajista. Seura voitti hänen alaisuudessaan viisi SM-mitalia. Heikkisen valmentajauraan osuu myös toinen kupsilainen menestystarina. Samana vuonna kun Heikkinen aloitti KuPSin päävalmentajana, nuori pelaajalupaus Aulis Rytkönen siirtyi seuraan Kuopion Työväen Urheilijoista. Rytkösen urasta tuli niin komea, että hän on edelleen KuPSin historian kuuluisin pelaaja. Rytkönen oli myös Heikkisen luottopelaaja KuPSissa kausina 1945–1952, kunnes Rytkönen siirtyi ammattilaiseksi Ranskaan Toulousen joukkueeseen.

"Tekniikka, tekniikka, tekniikka" oli Aaro Heikkisen eli "Kipparin" tunnuslause, jota hän noudatti tinkimättä ollessaan KUPSin valmentajana. Heikkinen painotti sitä, että palloa siirrettiin pääasiassa maata pitkin. Hän saattoi jopa keskeyttää harjoitukset, jos pelaajat syöttivät kohopalloja. Hän oli ensimmäinen suomalainen VIFKin Georg Braxénin kanssa, joka kävi ulkomailla hakemassa valmennusoppia (Tanska vuonna 1948), toimi sekä A- että B-maajoukkueen kakkosvalmentajana ja oli stipendiaattina seuraamassa MM-kilpailuja Sveitsissä vuonna 1954. Heikkinen kuului Suomen Palloliiton Pohjois-Savon piirin johtokuntaan ja sai Suomen Urheilun hopeisen ansiomitalin. Heikkinen oli ammatiltaan vahtimestari ja hänen kotikuntansa oli Kuopio.

## Saavutukset
### Valmentajaura
* SM-kultaa: 1956
* SM-hopeaa: 1950, 1954, 1964
* SM-pronssia: 1953

## Lähteet
Dragan Cvetković

**Dragan Cvetković** (s. 19. syyskuuta 1961 Belgrad, Jugoslavia) on serbialais-ranskalainen jalkapallovalmentaja ja entinen keskikenttäpelaaja. 

## Pelaajaura
Cvetković pelasi koko uransa ajan Ranskassa 1970-luvun lopulta 1990-luvun alkuun saakka. Keskikentällä pelannut Cvetković edusti muun muassa Besançonia, Bastiaa ja Bergeracia.

## Valmennusura
Cvetković aloitti valmentamisen Ranskassa vuonna 1992 entisen seuransa Bergeracin joukkueessa. Sittemmin hän kierteli muita pienempiä ranskalaisseuroja vuosien 1994–2004 aikana.

2004 Cvetković siirtyi Venäjälle Alania Vladikavkazin apuvalmentajaksi ja toimi samana kautena joukkueen väliaikaisvalmentajana. Sittemmin Cvetković kävi valmentamassa Lähi-idässä, josta hän löysi tiensä Algeriaan JSM Bejaïan valmentajaksi vuonna 2008, mutta sai potkut kesken kauden. Sittemmin Cvetković palasi takaisin Ranskaan ja otti valmennusvastuun Sporting Toulon Varista, mutta jätti seuran helmikuussa 2010.

Kesäkuussa 2010 Cvetković siirtyi tunisialaisen CS Hammam-Lifin päävalmentajaksi. Joulukuussa 2011 hänet korvasi ranskalainen Christian Sarramagna. 

## Lähteet
Korpikastikka

**Korpikastikka** (*Calamagrostis phragmitoides*) on monivuotinen, isokokoinen kastikoiden sukuun kuuluva heinä. Sen korsi on 4–7-nivelinen ja usein tyvestä haarova. Kieleke on 5–10 mm pitkä ja risainen. Kaleet ovat 5–6 mm pitkiä ja karvat melkein kaleiden pituisia. Ponnet ovat keltaisia ja avautumattomia.

## Elinympäristö ja levinneisyys
Korpikastikka kasvaa monenlaisilla kosteilla paikoilla. Kasvustot ovat usein tiheitä.

Korpikastikka on yleinen koko Suomessa.

## Lähteet

## Aiheesta muualla
* Suomen Lajitietokeskus: Korpikastikka (''Calamagrostis phragmitoides'')
* Kasviatlas 2022: Korpikastikan (''Calamagrostis phragmitoides'') levinneisyys Suomessa.
* Pinkka – Lajintuntemuksen oppimisympäristö: Korpikastikka (''Calamagrostis phragmitoides'')
* Valokki – nettikasvio: Korpikastikka (''Calamagrostis purpurea'' ssp. ''phragmitoides'')
Liivinmaan riimikronikka

**Liivinmaan riimikronikka** (*Liulandische Reimchronik*) on nimettömän kronikoitsijan kirjoittama kronikka, joka kertoo saksalaisten ristiretkeläisten toiminnasta Baltiassa vuosina 1180–1290. Kirja kirjoitettiin keskiyläsaksan kielellä. Kronikka käsittää 12&nbsp;017 riimiteltyä säkeistöä. Erotukseksi Liivinmaan nuoremmasta riimikronikasta teoksesta käytetään joskus nimitystä Liivinmaan vanhempi riimikronikka.

## Kirjoittaja
Kronikan kirjoittajan henkilöllisyydestä ei ole tietoa. Yhdessä löydetyssä käsikirjoituksessa mainitaan nimi *Ditleb von Alnpeke*, mutta se ei välttämättä viittaa kronikan kirjoittajaan, vaan esimerkiksi sen omistajaan. Yksityiskohtaiset kuvaukset taisteluista ja taktiikoista antaa olettaa hänen kuuluneen Saksalaiseen ritarikuntaan. Kirjoittaja oli tuskin pappi, sillä kronikassa kirkosta ei kirjoiteta kovin hyvään sävyyn. Ritarikuntaan lukeutumista tukee myös se, että kronikka kirjoitettiin yläsaksaksi eikä latinaksi. Kirjoittaja osallistui myös ehkä itse osaan mainitsemistaan taisteluista.

## Kronikka
Kronikan ensimmäinen osa on ilmeisesti kopioitu, kun taas jälkimmäinen osa perustuu silminnäkijähavainnoille. Ensimmäisen osan kopioimiseen viittaa muun muassa se, että siinä on alasaksaa. Kronikka on ehkä tarkoitettu luettavaksi ritarien kesken. Kirjoittaja suhtautuu halveksivasti alueen pakanalliseen alkuperäisväestöön ja kronikan yhtenä tarkoituksena onkin ehkä ollut oikeuttaa pakanoiden kukistaminen. Kronikka on ainut Liivinmaan historian vuodet 1225–1290 kattava aikalaisteos, sillä toinen aikalaisteos Henrikin Liivinmaan kronikka kattaa ajanjakson vuodesta 1143 vuoteen 1225. Samassa käsikirjoituksessa josta löydettiin nimi "*Ditleb von Alnpeke*", mainitaan kirjoituspaikan olleen Rävälän linna ja kirjoitusvuoden 1296.

## Lähteet
Olli-Pekka Lyytikäinen

**Olli-Pekka Lyytikäinen** (s. 1957 Helsinki) on A-lehtien hallituksen puheenjohtaja ja Helsingin Jalkapalloklubin puheenjohtaja.

Lyytikäisen isovanhemmat, Aune ja Yrjö Lyytikäinen perustivat Kustannusosakeyhtiö Apulehden, joka nykyisin toimii nimellä A-lehdet. HJK:n hallituksessa hän on toiminut vuodesta 1978. HJK Oy:n puheenjohtajana Lyytikäinen on toiminut vuodesta 2001 lähtien. 

Lyytikäisen isä, Olli Lyytikäinen, toimi vuoteen 1978 saakka HJK:n puheenjohtajana. Lyytikäisen poika, Joonas Lyytikäinen on HJK:n hallituksen jäsen.

## Lähteet
.mq

**.mq** on Martiniquen Internet-maatunnus. Rekisteröintivastaavasta ja -rajoituksista ei ole tietoa, sponsorina toimii *SYSTEL*. Rekisteröintejä ei tällä hetkellä ole saatavilla, sillä ne suljettiin Mediaserv:n ostettua SYSTEL, eikä ole ainakaan tällä hetkellä avattu uudestaan. Tunnus otettiin käyttöön 1997.

## Aiheesta muualla
* IANA .mq whois
.mr

**.mr** on Mauritanian Internet-maatunnus, jonka rekisteröinnistä vastaa NIC-Mauritanie ja sponsoroinnista Nouakchottin yliopisto. Rekisteröinti edellyttää paikallista kontaktia. Verkkotunnukset rekisteröidään toiselle asteelle lukuun ottamatta hallituksen käyttämää **.gov.mr**-tunnusta. Tunnus otettiin käyttöön 1996.

## Aiheesta muualla
* IANA .mr whois
Nouakchottin yliopisto

**Nouakchottin yliopisto** (; ) oli julkinen yliopisto Mauritanian pääkaupungissa Nouakchottissa. Yliopisto perustettiin 1981, ja siellä opiskeli yli 8&nbsp;000 opiskelijaa. 

Nouakchottin yliopiston itsenäinen asema loppui, kun se yhdistettiin vuonna 2016 maan Luonnontieteen, tekniikan ja lääketieteen yliopiston () kanssa uudeksi Nouakchottin Al Aasriya -yliopistoksi (, lyh. UNA; ).
 
## Lähteet

## Aiheesta muualla
* Nouakchottin yliopisto Contemporary Africa Databasessa  
* Seuraaja 2016-: Université de Nouakchott Al Aasriya (UNA)  (facebook.com)
.ms

**.ms** on Britannialle kuuluvan Montserratin Internet-maatunnus, jota ylläpitää MNI Networks Ltd ja sponsoroi Lubimal (MS) Ltd. Microsoft on käyttänyt tunnusta vastaamaan lyhennettään esimerkiksi osoitteessa popfly.ms. Myös Mississippin osavaltio ja saksalainen Münster-niminen kaupunki Westphaliassa, sekä Formula 2 -kuljettaja Mick Schumacher käyttävät tunnusta.

## Aiheesta muualla
* IANA .ms whois 
* MNI Networks Ltd
* NIC.MS
Gunnar Boman

**Gunnar Boman** (2. joulukuuta 1932 Kuopio – 28. heinäkuuta 2017) oli suomalainen jalkapalloilija ja jalkapallovalmentaja. 

Boman edusti pelaajana Kuopion Palloseuraa, jonka paidassa hän voitti pelaajavalmentajana Suomen mestaruuden vuonna 1966. Hän toimi KuPSin päävalmentajana kaudet 1966–1968. Myöhemmin hän vaikutti myös KPT:ssä. Vuonna 1975 Boman siirtyi Suomen jalkapallomaajoukkueen apuvalmentajaksi Aulis Rytkösen toimiessa päävalmentajana. Samalla hän valmensi myös KPT:tä.

## Lähteet
Pape Malick Diop

**Pape Malick Diop** (s. 29. joulukuuta 1974 Cherif-Lô) on senegalilainen uransa lopettanut jalkapalloilija. Puolustajana pelannut Diop pelasi suurimman osan urastaan Ranskassa, jossa hän saavutti Ranskan cupin voiton vuonna 2002 Lorientin riveissä.

Diop pelasi myös Senegalin maajoukkueeseen vuosina 1998-2004 ja edusti maataan vuoden 2002 MM-kisoissa, jossa Senegal selvisi puolivälieriin saakka.

## Lähteet
* La fiche de Pape Malick DIOP 
* National Football Teams
Caja Mágica

**Caja Mágica** on urheilukompleksi Espanjan pääkaupungissa Madridissa. Se sijaitsee kaupungin eteläosassa Parque Lineal del Manzanaresin puistossa Manzanaresin rannalla.

Ranskalaisen Dominique Perrault’n suunnittelema Caja Mágica, jonka nimi tarkoittaa ”taikalaatikkoa”, avattiin 30. huhtikuuta 2009. Kuutionmuotoisen päärakennuksen rakennusmateriaaleina käytettiin terästä, puuta ja lasia, ja koko kompleksin rakennuskustannukset olivat noin 160 miljoonaa euroa. Se suunniteltiin alun perin tenniskeskukseksi ja oli mukana Madridin vuosien 2012 ja 2016 olympiaisäntäehdokkuuksissa. Päärakennus sisältää kolme stadionia, joissa kaikissa on avattava katto. Päästadionin yleisökapasiteetti on noin 12&nbsp;500 ja pienempien noin 3&nbsp;500 ja 2&nbsp;500. Kompleksiin kuuluu lisäksi sivurakennus Tenis Indoor, jossa on 11 kenttää ja muita tiloja, sekä ulkoalue Tenis Garden, jossa on 16 kenttää.

Vuodesta 2009 lähtien Caja Mágicassa on pelattu ATP- ja WTA-kiertueisiin kuuluva Madrid Open -tennisturnaus, ja kaudesta 2010–2011 alkaen se toimii Real Madridin koripallojoukkueen kotikenttänä. Lisäksi areenalla on järjestetty lentopallo- ja judokilpailuja sekä konsertteja ja muita tapahtumia kuten Campus Party -lähiverkkotapahtuma huhtikuussa 2010 ja MTV Europe Music Awards marraskuussa 2010.

Areenaa hallinnoi kunnallinen Madrid Espacios y Congresos -yhtiö.

## Lähteet

## Aiheesta muualla

* Caja Mágican sivusto  
* Caja Mágican esittely Madrid Espacios y Congresos -yhtiön sivustolla  
* Caja Mágican esittely Madridin kaupungin sivustolla
Torjunta

**Torjunta** () eli **repressio** on Sigmund Freudin kehittämän psykoanalyyttisen teorian mukaan tiedostumaton psyykkinen teko, jossa tietyt halut, toiveet, fantasiat tai tunteet painetaan pois tietoisesta mielestä ja tukahdutetaan tiedostumattomaan. Psykoanalyytikot lukevat torjunnan nykyään yhdeksi puolustusmekanismeista, mutta siitä, miten torjunta tapahtuu tai kuinka yleistä se on, ei ole vielä varmuutta. Valtavirran psykologit pitävät aitoa torjuntaa hyvin harvinaisena.

## Kirjallisuutta
*
Borg El Arabin kansainvälinen lentoasema

**Borg El Arabin kansainvälinen lentoasema** ()  on kansainvälinen lentoasema Borg El Arabin kaupungissa, Egyptissä. Lentoasema palvelee noin 40 kilometrin päässä sijaitsevaa Aleksandrian kaupunkia. Lentoasemalla on kolme kiitotietä, joista yhtä käytetään matkustajaliikenteen operoimiseen. Borg El Arabin kansainvälisen lentoaseman kautta kulki vuonna 2009 371 605 matkustajaa.

Toukokuussa 2010 Aleksandrian kansainvälisen lentoaseman sulkemisen jälkeen kaikki Aleksandriaan suunnattu liikenne on ohjattu Borg El Arabiin, mikä on nostanut lentoaseman käyttöastetta huomattavasti.

## Lentoyhtiöt ja kohteet

## Lähteet

## Aiheesta muualla
*World Aero Data: Borg El Arab Intl -- Heba
Ferdinand Coly

**Ferdinand Alexandre Coly** (s. 10. syyskuuta 1973 Dakar) on senegalilainen entinen jalkapalloilija. Puolustajana pelannut Coly vietti uransa pääosin Ranskassa ja Italiassa. Hän edusti muun muassa Châteauroux'ta, jonka kanssa Coly voitti Ligue 2:n vuonna 1997. Hän edusti myös Parmaa kolmen kauden verran.

Coly pelasi Senegalin maajoukkueeseen vuosina 2000-2007 ja edusti maataan muun muassa vuoden 2002 MM-kisoissa, jossa Senegal selvisi puolivälieriin saakka.

## Lähteet
* National Football Teams
Perm (komit)

**Perm** (myös *Perma*, , *Perem*, Перемь) on muinaisista komeista ja heidän asuinalueestaan keskiaikaisissa venäläisissä lähteissä käytetty nimitys.

Ensimmäisen kerran Perm mainitaan 1000-luvulla Nestorin kronikassa yhtenä venäläisille veroa maksaneista kansoista. Myöhemmin se esiintyy useasti Novgorodin verolääninä, heimoryhmänä tai erityisen kansan nimityksenä. Muun muassa Dmitri Bubrihin esittämän ja Venäjällä nykyään vallitsevan käsityksen mukaan venäläiset omaksuivat nimityksen karjalaisilta tai vepsäläisiltä, jotka kutsuivat komien kaukana sijainnutta asuinaluetta *Perämaaksi*. Suomalaisista tutkijoista Kustaa Vilkuna on pitänyt tätä Perämaa-etymologiaa vääränä. Suomessa tällä teorialla ei enää olekaan kannatusta, vaikka vielä 1920- ja 1930-luvuilla muun muassa Jalmari Jaakkola viittasi siihen. 

Vytšegdan Permillä (ven. Пермь Вычегодская, *Perm Vytšegodskaja*) tarkoitettiin 1500-luvun alkuun saakka nykyisten komisyrjäänien asuinaluetta Vym-joella ja Vytšegdan keskijuoksulla. Sen muita nimityksiä ovat *Vanha-* ja *Vähä-Perm*. Nimitystä Suur-Perm (Пермь Великая, *Perm Velikaja*) käytettiin komipermjakkien esi-isien asuttamasta Kaman yläjuoksusta. Pienempiä alueita olivat *Viledin Perm* Viledin ja *Luzan Perm* Luza-joen varsilla. 1400–1500-luvun asiakirjoissa permiläisasutusta mainitaan olleen myös Pinegan varrella sekä Suhonan, Jugin ja Vytšegdan alajuoksuilla.

Stefan Permiläinen ryhtyi käännyttämään komeja kristinuskoon vuonna 1380. Vuonna 1383 perustettiin Permin hiippakunta, jonka keskuksena toimi Vytšegdan Permin Ust-Vym. Suur-Permin alueelle kristinuskon levittivät Permin piispat 1400-luvun puolivälissä.

Useimpien historiantutkijoiden mukaan samaa perua kuin Perm on viikinkien jostakin Vienanmereen rajautuvasta alueesta käyttämä nimitys Bjarmaland.

## Lähteet

## Aiheesta muualla
* Iivo Härkönen : Vanha Perma ja Savolotshi. Suomalainen maa idässä, Helsingin Sanomat Viikkoliite, 28.10.1928, nro 44, s. 3, Kansalliskirjaston digitaaliset aineistot
Private Case

**Private Case** on suomalainen vuonna 1985 perustettu uusiomateriaaleista muotoiltuja tuotteita valmistava yritys, joka tunnetaan parhaiten salkkujen, pakkauksien, vihkojen ja kalentereiden tuotannostaan. Tuotemallisto on palkittu muotoilustaan mm. Pro Finnish Design kunniamaininnalla, sekä Red Dot Design Awardilla vuosina 2011 ja 2012.

## Lähteet

## Aiheesta muualla
* Private Case
Olga Forš

**Olga Dmitrijevna Forš** (myös *Forsch*, ; 28. toukokuuta (J: 16. toukokuuta) 1873 Gunibin linnoitus Dagestanissa – 17. heinäkuuta 1961 Leningrad) oli venäläinen neuvostokirjailija.

Olga Forš oli kenraali Dmitri Komarovin tytär. Hän kasvoi sisäoppilaitoksissa, opiskeli maalaustaidetta ja meni naimisiin upseerin kanssa. Hänen ensimmäiset teoksensa ilmestyivät vuonna 1907.

Foršin tuotanto käsittää etupäässä historiallisia romaaneja ja kertomuksia. Romaani *Odety kamnem* (”Kiveen puetut”, 1924–1925) kertoo venäläisen vallankumouksellisen Mihail Beidemanin kohtalosta, *Gorjatši tseh* (”Kuuma paja”, 1926) vuosien 1905–1907 vallankumouksesta, trilogia *Radištšev* (1932–1939) Aleksandr Radištševista ja *Perventsy svobody* (”Vapauden esikoiset”, 1950–1953) dekabristeista. Romaanin *Sovremenniki* (”Aikalaiset”, 1926) aiheena ovat Nikolai Gogol ja tämän ystävä, taiteilija Aleksandr Ivanov. Romaanin *Mihailovski zamok* (”Mikaelinlinna”, 1946) henkilöitä ovat arkkitehdit Vasili Baženov, Andrei Voronihin ja Carlo Rossi. Kirjailijan omakohtaisiin kokemuksiin perustuvat 1920-luvun kirjailijaelämää kuvaava *Sumašedši korabl* (”Hullu laiva”, 1931) sekä symbolisteista kertova *Simvolisty* (myös *Voron*, ”Korppi” 1933).

## Lähteet

## Aiheesta muualla
* Kratkaja literaturnaja entsiklopedija
Héctor Baldassi

**Héctor Walter Baldassi** (s. 5. tammikuuta 1966 Río Ceballos, Argentiina) on argentiinalainen jalkapalloerotuomari. Hänestä tuli kansainvälinen erotuomari vuonna 2000.

Baldassi on tuominnut maajoukkuetasolla arvokilpailuissa vuoden 2004 Copa Américassa ja vuoden 2008 kesäolympialaisissa.

Myöhemmin uransa aikana hänet valittiin tuomitsemaan vuoden 2010 MM-kilpailuihin. Ensimmäisen ottelunsa turnauksessa hän tuomitsi 13. kesäkuuta 2010 Ghanan ja Serbian välillä.

## Aiheesta muualla
* Esittely FIFA:n sivustolla
ASO Chlef

**Association Sportive Olympique de Chlef** () on algerialainen jalkapalloseura, joka perustettiin vuonna 1947. Sen kotistadionina toimii Boumezrag Mohamed Stadium, joka sijaitsee Chlefissa. Joukkueen paras saavutus on Algerian cupin voitto vuodelta 2005, sekä Algerian mestaruus vuodelta 2011.

Joukkue on pelannut myös Afrikan Mestarien liigassa vuonna 2009, jossa sen matka jäi ensimmäiselle kierrokselle.

## Saavutukset
* Algerian mestaruus: 2011
* Algerian cup: 2005

## Päävalmentajat

## Aiheesta muualla
* Virallinen kotisivu
Vasili Blücher

**Vasili Konstantinovitš Blücher** (; 1. joulukuuta (J: 19. marraskuuta) 1890 Jaroslavlin läänin Barštšinkan kylä – 9. marraskuuta 1938 Moskova) oli neuvostoliittolainen upseeri.

Vasili Blücher syntyi talonpojan perheeseen. Kansallisuudeltaan hän oli venäläinen. Hän työskenteli viilarina Pietarissa ja Moskovan lähellä Mytištšissä. Vuosina 1910–1913 hän oli vangittuna lakkoliikkeeseen osallistumisen takia. Ensimmäiseen maailmansotaan Blücher osallistui sotamiehenä ja aliupseerina haavoittuen vakavasti. Sen jälkeen hän työskenteli  Nižni Novgorodin lähellä Sormovossa sekä Kazanissa. Vuonna 1916 hän liittyi bolševikkipuolueeseen.

Helmikuun vallankumouksen jälkeen Blücher teki puoluetyötä armeijassa. Marraskuussa 1917 hän oli pystyttämässä neuvostovaltaa Samaraan. Sen jälkeen hänet lähetettiin Tšeljabinskiin, jossa hänet valittiin vallankumouskomitean ja neuvoston puheenjohtajaksi.
Tšekkoslovakian armeijakunnan kapinan jälkeen hän johti neuvostojoukkojen vetäytymistä Orenburgista, minkä johdosta hänet palkittiin Venäjän ensimmäisellä punaisen lipun kunniamerkillä. Hän osallistui divisioonankomentajana taisteluihin Koltšakin joukkoja vastaan, Kahovkan sillanpääaseman puolustukseen ja Perekopin valtaukseen.

Vuosina 1921–1922 Blücher toimi Kaukoidän tasavallan sotaministerinä ja armeijan ylipäällikkönä. Helmikuussa 1922 hän johti valkoisen armeijan tuhoamista Volotšajevkan lähellä. Vuosina 1924–1927 hän työskenteli Kiinan Kantonin hallituksen sotilasneuvonantajana. Vuosina 1929–1938 hän toimi Neuvostoliiton Kaukoidän armeijan komentajana, ja hän johti sotatoimia Kiinan itäisen rautatien konfliktin aikana vuonna 1929. Hän oli Venäjän (1921–1924) ja Neuvostoliiton (1930–1938) toimeenpanevien keskuskomiteoiden jäsen. Vuonna 1934 hänet valittiin NKP(b):n keskuskomitean ehdokasjäseneksi. Vuonna 1935 hänet nimitettiin Neuvostoliiton marsalkaksi.

Vuonna 1937 Blücher osallistui Neuvostoliiton korkeimman oikeuden erityistuomioistuimen jäsenenä Mihail Tuhatševskin ja puna-armeijan muiden johtajien tuhoamiseen. Kesällä 1938 hän johti japanilaisten vastaisia sotatoimia Hasanjärven alueella. Neuvostojoukkojen kärsimien tappioiden takia hänet erotettiin Kaukoidän armeijan komentajan tehtävästä elokuussa 1938. Saman vuoden lokakuussa hänet pidätettiin Stalinin käskystä syytettynä neuvostovastaisesta toiminnasta ja osallisuudesta aiemmin tuomittujen upseerien salaliittoon. Hän kuoli Lavrenti Berijan toimeenpaneman kidutuksen seurauksena kuulustelujen 18. päivänä. Hänen maineensa palautettiin vuonna 1956.

## Lähteet

## Aiheesta muualla
* Idän arvoitus - kenraali Blücher, Helsingin Sanomat, 24.03.1934, nro 81, s. 30, Kansalliskirjaston digitaaliset aineistot
Christine – tappaja-auto

**Christine – tappaja-auto** () on John Carpenterin ohjaama, vuonna 1983 ensi-iltansa saanut kauhuelokuva. Elokuva perustuu Stephen Kingin kirjoittamaan samannimiseen romaaniin.

John Carpenter paitsi ohjasi elokuvan, myös sävelsi siihen musiikin. Hän on toiminut säveltäjänä eräissä muissakin ohjaustöissään, kuten vuoden 1978 elokuvassa *[[Halloween – naamioiden yö]]*.

## Juoni

Arnie Cunningham on 17-vuotias koulukiusattu nuorukainen, jonka ainoa hyvä ystävä on koulun suosittu jalkapalloilija Dennis. Eräänä päivänä Arnie huomaa eräällä pihalla vanhan 1950-luvun Plymouth Furyn, jota LeBay-niminen vanhus on myymässä. Arnie rakastuu oikopäätä Christineksi ristittyyn autoon ja ostaa vanhan romun itselleen Dennisin epäluulosta huolimatta. Arnien vanhemmatkaan eivät katso hyvällä auton ostoa, joten Arnie päättää viedä sen Darnellin huoltamoon, jossa hän voi kunnostaa sen ajokuntoon.

Pian kuvioihin ilmestyy Leigh-niminen uusi oppilas, jonka kanssa Arnie aikoo seurustella. Sitten alkaa kuitenkin tapahtua outoja kuolemantapauksia. Autolla tuntuu olevan oma tahto, eikä se tunnu pitävän Arnien seuralaisesta. Se ei myöskään katso hyvällä, kun kiusaajat ahdistelevat Arnieta. Jossakin auton sisällä asustaa paha, äärimmäisen raivoisa voima, joka tahtoo kostaa kaikille, jotka ovat kohdelleet Arnieta kaltoin tai yrittävät vietellä Arnien pois läheisyydestään. Ajan myötä myös Arnie tuntuu muuttuvan.

## Näyttelijät

## Arvioita
*[[Video-opas|Video-oppaassa]]* vuodelta 1994 *Christine – tappaja-auto* sai kolme tähteä viidestä, mikä vastaa sanallista arviota ”hyvä”.

## Lähteet
Pelargonit

**Pelargonit** (*Pelargonium*) on suku kurjenpolvikasvien (Geraniaceae) heimossa. Suvussa on noin 280 lajia ja se on lajimäärältään kurjenpolvikasvien heimon toiseksi suurin suku.

Suvun tieteellinen nimi tulee kreikan kielen haikaraa tarkoittavasta sanasta *pelargos*.

Pelargonien levinneisyysalue kattaa Afrikan etelä- ja itäosat, Madagaskarin, Arabian, Turkin, Australian ja Uuden-Seelannin. Selvästi suurin osa lajeista kasvaa eteläisessä Afrikassa, erityisesti Etelä-Afrikan lounaisosissa sekä sen lähellä sijaitsevilla alueilla Namibiassa. Eteläisen Afrikan ulkopuolella kasvaa vain noin 30 lajia, lähinnä Itä-Afrikan hautavajoaman vuoristoalueilla sekä eteläisessä Australiassa. Muualla kasvaa vain muutamia pelargonilajeja; ne kasvavat Madagaskarilla, Arabian niemimaalla, Vähässä-Aasiassa, Sokotralla, Saint Helenalla, Tristan da Cunhalla ja Uudessa-Seelannissa.

## Käyttö
Pelargonit ovat erittäin suosittuja koristekasveja ja lajeista on jalostettu runsaasti lajikkeita.

## Lajeja, risteymiä ja lajikkeita
### Lajeja
* *Pelargonium abrotanifolium* – aaprottipelargoni
* *Pelargonium capitatum* – ruusupelargoni
* *Pelargonium citronellum* – sukaattipelargoni
* *Pelargonium crispum* – sitruunapelargoni
* *Pelargonium denticulatum* – hammaspelargoni
* *Pelargonium endlicherianum* – turkinpelargoni
* *Pelargonium fulgidum* – sinooperipelargoni
* *Pelargonium gibbosum* – kyhmypelargoni
* *Pelargonium inquinans* – tulipelargoni
* *Pelargonium ionidiflorum* – orvokkipelargoni
* *Pelargonium odoratissimum* – omenapelargoni
* *Pelargonium peltatum* – riippapelargoni
* *Pelargonium quercifolium* – suklaapelargoni
* *Pelargonium radens* – lääkepelargoni
* *Pelargonium tetragonum* – pillipelargoni
* *Pelargonium tomentosum* – piparminttupelargoni
*  *Pelargonium cotyledonis* – sainthelenanpelargoni
*  *Pelargonium grossularioides* – kookospelargoni
*  *Pelargonium tabulare* – pöytävuorenpelargoni
*  *Pelargonium vitifolium* – viinipelargoni

### Risteymiä ja lajikeryhmiä
* *Pelargonium* Domesticum-ryhmä (× *domesticum*) – jalopelargoni
* *Pelargonium* × *fragrans* – tuoksupelargoni
* *Pelargonium* × *graveolens* – palsamipelargoni
* *Pelargonium* Zonale-ryhmä (× *hortorum*) – kotipelargoni

## Lähteet

## Aiheesta muualla
* Suomen Lajitietokeskus: ''Pelargonit – Pelargonium''
* Finto: Kassu – Kasvien suomenkieliset nimet: ''Pelargonium''
Thomas Grace

**Thomas Grace** on kuvitteellinen hahmo yhdysvaltalaisessa televisiosarjassa *[[Alias (televisiosarja)|Alias]]*. Häntä esittää näyttelijä Balthazar Getty.

## Hahmon tarina
Thomas "Tom" Grace liittyy sarjaan viidennellä tuotantokaudella. Hänet palkataan APO:on Michael Vaughnin sekä myöhemmin Eric Weissin korvaajaksi. Hän käyttää kenttäkokemustaan hyväksi kouluttaessaan APO:n uutta agenttia, Rachel Gibsonia. 

Marshall Flinkman löytää tietoja, joiden mukaan Tom olisi ollut naimisissa, mutta uskoo sen olevan osa jotakin peiteroolia. Myöhemmin Sydney Bristow kidnapataan ja Tom osallistuu CIA:n päämajaan soluttautumiseen Sydneyn jäljittämiseksi. Tehtävän aikana Tom saa tilaisuuden etsiä salaisia tietoja, mistä selviää, että Tom oli ollut naimisissa, mutta hänen vaimonsa Amanda murhattiin. Tom jäljittää murhaajan, mutta kysyy häneltä tietoja "Kardinaali"-nimisen henkilön löytämiseen. Myöhemmin Rachel saa tietää Tomin tutkimuksista, mutta Tom ei kerro totuutta.

Myöhemmin Rachel saa tietää, että Kardinaali oli määrännyt Tomin tapettavaksi, mutta Amanda olikin vahingossa saanut surmansa. Kostoksi Tom tappaa hänen vaimonsa murhaajan. Myöhemmin Tomin ja Rachelin välit lähenevät.

Sarjan lopulla Julian Sark asettaa pommin metroon, joka tuhoaisi APO:n päämajan. Tom yrittää hidastaa pommin räjähtämistä ja häntä käsketään pakenemaan ajastimen mennessä alle 60 sekunnin. Ajan käydessä vähiin, Tom päättääkin jäädä pommin luo. Hän kertoo Rachelille, että jos aikaa olisi ollut enemmän, hän olisi pyytänyt häntä ulos. Itkuinen Rachel vastaa, että olisi suostunut kutsuun, minkä jälkeen pommi räjähtää.

## Lähteet
*Alias-sarja
Rachel Gibson

**Rachel Gibson** on kuvitteellinen hahmo yhdysvaltalaisessa televisiosarjassa *[[Alias (televisiosarja)|Alias]]*. Häntä esittää näyttelijä Rachel Nichols.

## Hahmon tarina
Rachel Gibson liittyy sarjaan viidennellä tuotantokaudella. Hän työskentelee tietokone-eksperttinä terroristiorganisaatio Prophet 5:lle, luullen työskentelevänsä CIA:lle. APO jäljittää hänet ja epäilee häntä viholliseksi, mutta Sydney Bristow tajuaa olleensa samassa tilanteessa työskennellessään SD-6:ssa. Rachel järkyttyy kuultuaan totuuden ja häntä käsketään palaamaan töihin kuin mitään ei olisi tapahtunutkaan, mutta hänen pomonsa Gordon Dean tajuaa tilanteen ja ajastaa pommin toimistoon. Pommi surmaa suuremman osan työntekijöistä, mutta Rachel pelastuu täpärästi. Hänet värvätään APO:on ja hänen perheensä laitetaan todistajansuojeluun, jotta Dean ei pääsisi heihin käsiksi.

APO:ssa Tom Grace kouluttaa Rachelia, minkä jälkeen hän menee ensimmäiselle soolotehtävälleen, missä hän törmää Prophet 5:n puolella olevaan entiseen ystäväänsä Kelly Peytoniin. Hän avustaa myös Deanin vangitsemisessa, ja eräällä tehtävällään päätyy sänkyyn Julian Sarkin kanssa. Hän muuttaa Sydneyn luo asumaan, mutta hankkii myöhemmin oman asunnon. Rachel ihastuu Tomiin ja auttaa tätä löytämään vaimonsa murhaajan. 

Sarjan lopulla Arvin Sloane sieppaa Rachelin ja Marshall Flinkmanin, jotta he auttaisivat löytämään 1400-luvulla eläneen profeetan Rambaldin hautakammion, jota Sloane tarvitsee Rambaldin loppupelin selvittämisessä. APO onnistuu pelastamaan heidät, minkä jälkeen Sloane kuitenkin tuhoaa APO:n päämajan. Tom saa iskussa surmansa, mutta ennen kuolemaansa hän kertoo Rachelille, että olisi pyytänyt häntä treffeille, jos olisi selvinnyt. Myöhemmin Peyton saadaan kiinni ja Rachelin ansiosta tämä paljastaa Sloanen olinpaikan. Kun Prophet 5 on tuhottu, Rachel tajuaa, että hän ja hänen perheensä ei ole enää vaarassa. Hän päättää kuitenkin jäädä APO:on. Sarja päättyy, kun näytetään muutamia vuosia tulevaisuuteen, jolloin Rachelin kerrotaan olevan yhä CIA:lla töissä.

## Lähteet
* Alias-sarja
Fårupin kesäpuisto

**Fårupin kesäpuisto** () on Tanskan Pohjois-Jyllannissa sijaitseva huvipuisto ja vesipuisto. Puisto avattiin 21. kesäkuuta 1975, ja siellä kävi lähes 600&nbsp;000 vierasta kesäkaudella 2009.

## Historia
Ålborgilainen Kragelundin liikemiesperhe sai ajatuksen huvipuiston perustamisesta 1970-luvun alussa. Perhematkailu oli kasvavassa suosiossa Yhdysvalloissa, ja Anders Kragelund sai ajatuksen kokeilla perhematkailuun suuntautunutta huvipuistoa myös Tanskassa. Paikaksi valittiin Fårup Saltumin ja Blokhusin kylien välissä Pohjois-Jyllannissa.

Huvipuiston rakentaminen aloitettiin vuonna 1974, ja se avattiin 21. kesäkuuta 1975. Puistoon oli sijoitettu trampoliineja, kanootteja ja hiekkalaatikkoja, ja siellä pystyi harrastamaan ratsastusta. Sisäänpääsymaksun suorittaja sai käyttää puistoa vapaasti. Myös alueen luonnon hyödyntäminen sai tärkeän osan kokonaiskonseptia. Avajaisvuonna puistossa oli 40&nbsp;000 kävijää. Vuoteen 1977 mennessä vuotuinen kävijämäärä oli kasvanut 150&nbsp;000:een. Puisto osti laajetessaan lisää tilaa naapurimaanomistajilta.

Vuonna 1983 puistoon avattiin maan suurin vesiliukumäki ja vierailijamäärä oli kasvanut 350&nbsp;000:een. Myöhemmin kävijämäärät vaihtelivat paljonkin riippuen sääolosuhteista. Vuonna 1988 kävijämäärä oli pohjalukemissa, etenkin koska Tanskaan oli avattu 11 "kesäpuistoa". Yritys kehitti kuitenkin uusia vetonauloja, ja sen vesipuisto avattiin vuonna 1989. Vuonna 1992 puiston uusi kävijäennätys oli 458&nbsp;000.

Huvipuistoon rakennettiin vuonna 2004 puinen vuoristorata - edellinen puuvuoristorata Tanskaan oli rakennettu 72 vuotta aikaisemmin. *Falken*-vuoristoradalla noustaan 20 metrin korkeuteen, ja sen huippunopeus on 75&nbsp;km/h, joten siitä tuli Tanskan suurin ja nopein puurakenteinen vuoristorata. Rata valittiin myös saksalaisen Kirmes-vapaa-aikalehden arvosteluissa vuoden uutuudeksi samana vuonna. Vuoden kävijäennätys oli 551&nbsp;837. Seuraavan vuoden kävijäennätys oli 557&nbsp;345, mutta märkä vuosi 2007 pudotti kävijämäärän 525&nbsp;501:een.
 
Vuonna 2008 huvipuistoon tuli uusi vuoristorata, *Lynet*, joka kiihdyttää 0–80&nbsp;km/h kahdessa sekunnissa. Ennätyksellinen 35 miljoonan kruunun investointi nosti kävijämäärät uuteen ennätykseen, 578&nbsp;586:een. Kirmes-lehti valitsi Lynetin Euroopan kolmen parhaan huvipuistouutuuden joukkoon samana vuonna. Vuonna 2009 kävijämäärät kasvoivat edelleen 586&nbsp;191:een.

## Lähteet

## Aiheesta muualla
*Fårupin kesäpuiston sivusto
Kellotalvikki

**Kellotalvikki** (*Pyrola media*) on lähinnä Euroopassa kasvava talvikkilaji. Suomessa lajia tavataan koko maassa.

## Ulkonäkö ja koko
Kellotalvikilla on pitkä maarönsy, josta nousee 10–25 cm korkeita lehdettömiä kukkavarsia. Varsien juurella on vihreinä talvehtivia ruusukelehtiä. Paksut, kovat ja muhkuraiset lehdet ovat 3–5 cm pitkiä ja muodoltaan pyöreitä tai pitkänpyöreitä sekä pyöreäkärkisiä. Siipipalteinen ruoti on lehden lavan pituinen tai lyhyempi. Kellotalvikin kukinto on pysty terttu. Valkoiset tai punertavat kukat ovat kellomaisia, emin luotti on kukasta ulkoneva. Kellotalvikki kukkii Suomessa kesä-heinäkuussa. Kellotalvikki on kukiltaan kuin isotalvikin (*Pyrola rotundifolia*) ja pikkutalvikin (*Pyrola minor*) välimuoto.

## Levinneisyys
Kellotalvikkia tavataan Alpeilta itään läpi Keski- ja Itä-Euroopan metsävyöhykkeen Uralille saakka. Pohjoisessa sitä tavataan Britteinsaarilla sekä Fennoskandiassa. Satunnaisemmin lajia tavataan myös muun muassa Kreikassa, Turkissa, Kaukasuksen alueella ja Etelä-Siperiassa. Suomessa kellotalvikki on yleinen Etelä- ja Keski-Suomessa. Pohjoisemmassa se on harvinaisempi.

## Elinympäristö
Kellotalvikki kasvaa tuoreissa ja kuivahkoissa valoisissa kangasmetsissä, harjuilla ja vaaranrinteillä.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Suomen Lajitietokeskus: Kellotalvikki (''Pyrola media'')
*Kasviatlas 2022: Kellotalvikin (''Pyrola media'') levinneisyys Suomessa.
*Pohjolan kasvien pauloissa: ''Pyrola media'' – kellotalvikki
*Pinkka, Lajintuntemuksen oppimisympäristö: Kellotalvikki (''Pyrola media'')
*Luontoportti: Kellotalvikki (''Pyrola media'')
*Valokki – nettikasvio: Kellotalvikki (''Pyrola media'')
*ITIS: ''Pyrola media'' 
*Flora of China: ''Pyrola media''
Mini DisplayPort

**Mini DisplayPort** on Applen kehittämä ja VESAn standardoima näyttöliitäntä. Se on pienoisversio VESAn DisplayPortista. 

Liitäntää käytetään muun muassa Applen ja muiden valmistajien kannettavissa tietokoneissa sekä Applen pöytätietokoneissa.

## Lähteet
Jukka Mäkinen

**Jukka Pekka Mäkinen** (s. 20. huhtikuuta 1953) on suomalainen TV-ohjaaja. Mäkinen on ohjannut yhteensä 14 TV-sarjaa ja käsikirjoittanut 11. Mäkisen tunnetuin ohjaus lienee ''Maalaiskomedia''-sarja.

## Filmografia
* *[[Autopalatsi]]* (1994)
* *[[Tule takaisin Billy Boy]] (1996)
* *Fakta homma* (1996–1997)
* *Vain muutaman huijarin tähden* (1998)
* *Kylmän kosketus* (1999)
* *Kekkosen kaveri* (2000)
* *Peräkamaripojat* (2001)
* *Vaimonsa mies* (2001–2002)
* *Mooseksen perintö* (2002)
* *Rio ja Tinto* (2003)
* *Hiljaista on* (2003–2004)
* *Lehmän vuosi* (2006)
* *Turvetta ja timantteja* (2006)
* *Pirunpelto* (2009, 2011, 2012, 2013)
* *Lottovoittaja* (TV-elokuva) (2012)
* *Pintaa syvemmältä* (2015)
* *Korpelan kujanjuoksu'' (2016–2018)

## Aiheesta muualla
* Kulttuurin moniottelija Jukka Mäkisen rakastettuja maalaiskomedioita heinäkuun Toivotut-paketissa
Croyn rautatieasema

**Croyn rautatieasema** on vuonna 1842 avattu rautatieliikennepaikka Croyn kylässä Skotlannissa. Se sijaitsee Glasgow’n ja Edinburghin välisen rataosuuden varrella 18 kilometrin etäisyydellä Glasgow’n Queen Streetin rautatieasemasta. Asema palvelee Croyn lisäksi Kilsythin ja osittain myös Cumbernauldin asuinalueita.

Glasgow’n ja Edinburghin väliä liikennöivistä kaukojunista suurin osa pysähtyy Croyn asemalla. Lisäksi asema on Glasgow’sta Alloan sekä Dunblanen suuntiin kulkevien lähijunien käytössä.

Croyn asemalla on 940 liityntäpysäköintipaikkaa. Asemalta on myös bussiyhteyksiä Kilsythiin ja Cumbernauldiin.

## Lähteet

## Aiheesta muualla
AKU.

**AKU.** oli Sanoma Magazines Finlandin enimmäkseen miehille tarkoitettu aikakauslehti. Lehden ainut numero julkaistiin 9. kesäkuuta 2010.

AKU. perustuu Sanoma Uitgeversin suursuosion saaneeseen Donald-lehteen, joka julkaistiin Hollannissa kesäkuussa 2009. AKU.-lehden ensimmäisessä numerossa lehti paljasti ketkä ovat Suomen Aku Ankka, Roope Setä, Hannu Hanhi ja Pelle Peloton.

Lehden päätoimittaja oli Jukka Heiskanen, joka toimii myös Aku Ankka -lehden päätoimittajana.

Lehdestä julkaistiin vain yksi numero. Lehdestä otettiin 90 000 kappaleen painos, ja sitä myytiin 42 000 kappaletta.

## Lähteet

## Aiheesta muualla
*AKU.:n kotisivut
Carlos Batres

**Carlos Alberto Batres González** (s. 2. huhtikuuta 1968 Guatemala, Guatemala) on guatemalalainen jalkapalloerotuomari. Hänestä tuli kansainvälinen erotuomari vuonna 1996.

Batres tuomitsi ensimmäisen kansainvälisen ottelunsa 27. lokakuuta 1996, jossa kohtasivat Panama ja Kanada.

Hän on tuominnut kahdesti MM-kilpailuissa vuosina 2002 ja 2010.

## Aiheesta muualla
* Esittely FIFA:n sivustolla
Obaman oppivuosi

**Obaman oppivuosi – Amerikan idoli putosi maanpinnalle** on Suomen entisen ulkoasiainministerin, myöhemmin Arizonan yliopiston professorin Keijo Korhosen kirjoittama pamfletti. WSOY julkaisi sen vuonna 2010. Kirja käsittelee Yhdysvaltain 44. presidentin Barack Obaman onnistumista virassaan ensimmäisen presidenttivuoden aikana. Se on jatkoa Korhosen vuonna 2008 ilmestyneelle pamfletille ''Pax Americana'', joka käsitteli Obaman edeltäjän George W. Bushin onnistumista presidenttinä.

## Aiheesta muualla
*
Juan Crespí

**Isä Juan Crespí** (1. maaliskuuta 1721 – 1. tammikuuta 1782) oli espanjalainen roomalaiskatolinen pappi ja tutkimusmatkailija. Crespi liittyi fransiskaaneihin 17-vuotiaana. Hän osallistui Kalifornian tutkimiseen 1700-luvulla. Crespí syntyi Palma de Mallorcassa Espanjassa ja kuoli Carmel-by-the-Seassa Kaliforniassa 60-vuotiaana.

## Lähteet
.mu

**.mu** on Mauritiuksen Internet-maatunnus, jonka rekisteröinnistä vastaa MUNIC (*Mauritius NIC*) ja sponsoroinnista *Internet Direct Ltd*. Tunnusta on markkinoitu jonkin verran merkitsemään musiikkia (). Rekisteröintirajoituksia ei ole. Tunnus otettiin käyttöön 1995.

## Lähteet

## Aiheesta muualla
* IANA .mu whois
.mv

**.mv** on Malediivien Internet-maatunnus, jonka rekisteröinnistä vastaa DhivehiNet ja sponsoroinnista Dhiraagu. **.com.mv**- ja **.org.mv**-tunnuksille ei ole rekisteröintirajoituksia. Tunnusta käyttävät online-rekisteröinti- ja WHOIS-palveluiden puutteen sekä suurien huoltomaksujen takia lähinnä vain hallitus ja suuret yritykset. Pienemmät yritykset alueella käyttävät mieluummin .com- ja .net-tunnuksia.

## Aiheesta muualla
* IANA .mv whois
Garuda Indonesian lento 152

**Garuda Indonesian lento 152** oli Indonesian kansallisen lentoyhtiön Garuda Indonesian reittilento Jakartasta Medaniin Airbus A300 -koneella, joka 26. syyskuuta 1997 putosi metsään Medanin lähellä. Kaikki 234 matkustajaa ja miehistön jäsentä kuolivat onnettomuudessa. Se on eniten kuolonuhreja vaatinut yhden lentokoneen onnettomuus sekä Indonesian historiassa että vuonna 1997.

Onnettomuuskone oli malliltaan Airbus A300-B4, rekisteritunnukseltaan PK-GAI ja valmistenumeroltaan 214. Se oli valmistettu Ranskassa vuonna 1982. Kone oli lentänyt onnettomuuspäivään mennessä yhteensä 27&nbsp;095 tuntia, ja 16&nbsp;593 lentoa. Se oli varustettu kahdella Pratt & Whitneyn JT9D-59A-suihkuturbiinimoottorilla.

Onnettomuuslennon kapteeni oli liittynyt Garuda Indonesialle tammikuussa 1978. Hänellä oli yhteensä 11&nbsp;978 tunnin lentokokemus, josta 782 onnettomuuskonetyypillä. Perämies oli liittynyt lentoyhtiölle kesäkuussa 1976. Hänellä oli yhteensä 709 tunnin lentokokemus, josta kaikki kyseisellä konetyypillä. Kapteeni oli suorittanut liikennelentäjän lupakirjan (ATPL) ja perämies kaupallisen lentäjän lupakirjan (CPL).

## Lähteet
* 

### Viitteet
Saichania

**Saichania** (nimen merkitys: "kaunis") oli panssariselkiin kuulunut kasvinsyöjädinosaurussuku. Sukuun kuuluu yksi laji, tyyppilaji *S. chulsanensis*. *Saichania* eli 80 miljoonaa vuotta sitten myöhäisliitukaudella Campania-vaiheella. *Saichanian* fossiileja on löydetty Mongoliasta.

## Nimi
*Saichania* tarkoittaa "kaunista". Nimi tulee holotyypin fossiileista, jotka olivat säilyneet hyvin.

## Koko ja ominaisuudet
*Saichania* oli jopa 6,6 metriä pitkä, minkä johdosta se on yksi suurimmista tunnetuista ankylosaureista, vaikkakin koon suhteen se luultavasti jäisi suuremman *[[Tarchia]]n* varjoon, mikä myös tunnetaan samasta muodostelmasta ja on kuvattu samaan aikaan kuin *Saichania*.

*Saichanian* yksi mielenkiintoinen ominaisuus on sen suussa ollut kova kitalaki. Kovat kitalaet ovat dinosauruksilla käytännössä tuntemattomia, mutta niitä on ollut ankylosaureilla, kuten *[[Euoplocephalus|Euoplocephaluksella]]*, mikä viittaa siihen, että ankylosaurit olivat ryhmänä melko hyvin kehittyneitä. Tämä tarkoittaa sitä, että *Saichania* olisi pystynyt hengittämään samalla kun se söi kasveja. Täten *Saichanialla* oli varaa käyttää enemmän aikaa ruuan jauhamiseen, salliakseen paljon tehokkaamman ruuansulatuksen. Lisäksi myöhäisliitukautisessa Mongoliassa oli laajoja kuivia alueita, joiden kasvit olivat sitkeämpiä ja enemmän ruuansulatusta vaativia kuin kosteikkojen pehmeät kasvit. Kova kitalaki saattoi myös auttaa *Saichaniaa* hengittämään helpommin.

## Elinympäristö
Aasialaiset ankylosaurit elivät elinympäristöissä, jotka olivat lähes aina kuivia. Kuivan ilman hengittäminen kuivattaa myös keuhkoja, mikä aiheuttaa kosteuden häviämisen lisääntymisen hengityksen läpi, ja pitkittynyt alttius tällaiselle voi jopa aiheuttaa hengitysvaivoja. *Saichanian* ominaisuudet ovat auttaneet paljastamaan, kuinka hyvin se sopeutui kuiviin elinympäristöihin, joissa aasialaiset ankylosaurit elivät.

## Fossiilit

*Saichanian* fossiileja on löydetty Mongoliasta. Löydettyihin fossiileihin kuuluu kalloja ja muita osittaisia jäänteitä.

## Lähteet
Sarjatalvikki

**Sarjatalvikki** eli **kangassarjatalvikki** (*Chimaphila umbellata*) on monivuotinen, pienikokoinen pysty varpukasvi. Aiemmin sen katsottiin kuuluvan terttutalvikkeihin eli talvikkeihin (*Pyrola*).

## Ulkonäkö

Sarjatalvikki kasvattaa 10–25&nbsp;cm korkean pystyn varren. Vihreinä talvehtivat lehdet ovat lyhytruotisia ja sijaitsevat varressa kierteisesti. Lehden lapa on 3–5&nbsp;cm pitkä, kapean vastapuikea, tummanvihreä ja kiiltävä. Lehden kärki on lyhytsuippuinen ja laita isohampainen. Kukinto on 3–6 kukan sarja. Kukkaperät ovat pitkiä ja nystykarvaisia, kukat ovat noin 1&nbsp;cm:n levyisiä ja väriltään vaaleanpunaisia. Sarjatalvikki kukkii Suomessa heinäkuussa.

Euroopassa ja Aasiassa tavattavat sarjatalvikit kuuluvat alalajiin *umbellata*. Pohjois-Amerikassa kasvaa kolmea muuta alalajia: *occidentalis*, *cisatlantica* ja *acuta*.

## Levinneisyys
Sarjatalvikkia kasvaa Euroopassa Saksasta itään Uralille saakka. Pohjoisimmat esiintymät ovat Norjan, Ruotsin ja Suomen eteläosissa. Satunnaisemmin lajia tavataan myös Siperiassa. Sarjatalvikin kolmea muuta alalajia tavataan Pohjois-Amerikassa mantereen itä-, keski- ja länsiosissa. Suomessa sarjatalvikkia tavataan maan etelä-, keski- ja itäosissa. Laji on maassa suhteellisen harvinainen. Voimakkain kanta sillä on Itä-Suomessa. Sarjatalvikki on kuitenkin harvinaistunut niin, että se on uhanalaisarvioinneissa 2010 ja 2019 arvioitu silmälläpidettäväksi (NT) lajiksi Suomessa.

## Elinympäristö
Sarjatalvikkia kasvaa kuivahkoissa kangasmetsissä ja harjuilla.

## Käyttö
Uutettuna sarjatalvikkia on käytetty kansanlääkinnässä reumaattisten vaivojen hoitamiseen.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
* Kasviatlas 2022: Sarjatalvikin eli kangassarjatalvikin (''Chimaphila umbellata'') levinneisyys Suomessa.
* Pinkka – Lajintuntemuksen oppimisympäristö: Sarjatalvikki (''Chimaphila umbellata'')
* Pohjolan kasvien pauloissa: ''Chimaphila umbellata'' – sarjatalvikki, kangassarjatalvikki
Männistön kirkko

**Männistön Pyhän Johanneksen kirkko** on evankelisluterilaisten seurakuntien kirkko Linnanpellon kaupunginosan Kuopion Saarijärven asuinalueella. Vuonna 1992 valmistuneen kirkon ovat suunnitelleet arkkitehti ja akateemikko Juha Leiviskä ja arkkitehti Pekka Kivisalo, jotka voittivat kirkon suunnittelusta vuonna 1985 järjestetyn kutsukilpailun. 

Leiviskä on suunnittelussaan pyrkinyt pienen ja suuren, matalan ja korkean, suljetun ja avoimen sekä varjoisan ja valoisan elävään vuorovaikutukseen. Rakennus on myös sisätiloiltaan arkkitehtonisesti erittäin merkittävä. Sisällä aulatilat johdattavat suureen kirkkosaliin, joka  alttariseinineen muodostaa tilaprosessin huipennuksen. Leiviskän mukaan kirkkosalin tärkein rakennusaine on päivänvalo. Valo synnyttää tilaan vaihtelevia epäsuoria heijastuksia, jotka näkyvät voimakkaimmin juuri aamupäivällä päiväjumalanpalveluksen aikaan. Tilojen ilme muuttuu päiväsaikaan jatkuvasti auringonpaisteen ja pilvisyyden mukaan. Leiviskän sanoin kirkko on "instrumentti, jota valo soittelee".

Korkea kirkkosali ja kirkon eteläpäässä oleva kellotapuli hallitsevat myös ulkoapäin rakennusryhmän näkymää. Kirkon etualalle jää laaja yhtenäinen puistoalue, ja pääsisäänkäynnit sijaitsevat alatasossa puiston puoleisella korotetulla terassilla. 

Kirkon urut ovat 25-äänikertaiset hollantilaistyyliset Verschueren-barokkiurut. Vaikka urkujen julkisivu on klassisten esikuvien mukainen, soittimen ulkoasu sulautuu hyvin kirkon persoonalliseen kokonaisilmeeseen.

Kirkon alttaritaulun on tehnyt taidemaalari Markku Pääkkönen. Teoksen nimi on *Valo, armo, lohdutus*. Taiteilija Mirja Airas on luonut kirkon käytäville 45 akvarellimaalauksesta koostuvan sarjan, joka kertoo Paavo Ruotsalaisen elämäntyöstä ja sanomasta.

## Lähteet

## Aiheesta muualla
BlizzCon

**BlizzCon** on Blizzard Entertainmentin vuosittainen järjestämä suurtapahtuma, jossa juhlitaan yrityksen merkittävimpiä pelisarjoja.

Tapahtumassa järjestetään paneelikeskusteluja, joissa vierailee Blizzardin pelien työryhmää ja ääninäyttelijöitä keskustelemassa pelisarjansa tuotannosta. Ohjelmaan kuuluu myös pelien uuden sisällön esittelemistä ja kilpailuja. Paikalla myydään myös Blizzard Entertainmentin tuotteiden memorabiliaa. Osa osallistujista tapaa pukeutua suosikkihahmoikseen tapahtumaa varten.

## Tapahtumat

## Lähteet

## Aiheesta muualla
* BlizzCon
Chaker Bargaoui

**Chaker Bargaoui** (s. 4. huhtikuuta 1983) on tunisialainen jalkapalloilija. Puolustavana keskikenttäpelaajana pelaava Bargaoui edustaa Tunisian pääsarjassa CS Sfaxienia.

## Ura
Bargaoui on pelannut vuodesta 2005 lähtien CS Sfaxienin riveissä, jossa hän on saavuttanut muun muassa Afrikan Confederation Cupin ja Tunisian cupin voitot.

### Maajoukkueura
Bargaoui sai ensimmäisen maajoukkue kutsunsa 30. toukokuuta 2010 pelattavaan ystävyysotteluun Ranskaa vastaan, mutta ei päässyt ottelussa kentälle. Myöhemmin 20. kesäkuuta 2010 Bargaoui pelasi ensimmäisen maaottelunsa Sudania vastaan.

## Saavutukset
* Tunisian cup: 2005, 2009
* Afrikan Confederation Cup: 2007, 2008

## Lähteet
* Kawarji